Document ID: 32004R1461

KOMISIJAS REGULA (EK) Nr. 1461/2004
(2004. gada 17. augusts),
ar ko atkāpjas no Regulas (EK) Nr. 1520/2000 attiecībā uz dažiem apjomiem, kas izklāstīti šīs regulas 14. pantā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm (1), un it īpaši tās 8. panta 3. punkta pirmo apakšpunktu,
tā kā:
(1)
No dalībvalstīm saņemtie paziņojumi rāda, ka maksājumi no rezerves, kas minēta 14. panta 1. punkta pirmajā apakšpunktā Komisijas 2000. gada 13. jūlija Regulai (EK) Nr. 1520/2000 (2), kas nosaka kopīgus sīkus noteikumus eksporta kompensāciju piešķiršanas sistēmas piemērošanai noteiktiem lauksaimniecības produktiem, ko eksportē tādu preču veidā, kuras neaptver Līguma I pielikums, kā arī šo kompensāciju apjoma noteikšanas kritērijus, laikposmā no budžeta gada sākuma līdz 2004. gada 1. maijam, notiek intensīvāk nekā iepriekšējā budžeta gadā.
(2)
Lai izvairītos no situācijas, kad šāda intensīvāka rezerves lietošana varētu radīt tirdzniecības pārtraukšanu, kas varētu skart tirgus dalībniekus, kuri gūst labumu no rezerves, atkāpjoties no Regulas (EK) Nr. 1520/2000 14. panta 1. un 3. punkta, ir jāpalielina apjomi, kas izklāstīti šajos noteikumos attiecībā uz esošo budžeta gadu.
(3)
Šajā regulā noteiktie pasākumi saskan ar atzinumu, ko sniegusi Pārvaldības komiteja, kas nodarbojas ar horizontālajiem jautājumiem, kuri saistīti ar Līguma I pielikumā neuzskaitītu pārstrādātu lauksaimniecības produktu tirdzniecību,
IR PIEŅĒMUSI ŠO REGULU.
1. pants
Atkāpjoties no Regulas (EK) Nr. 1520/2000 14. panta 1. un 3. punkta un attiecībā uz budžeta gadu, kas beidzas 2004. gada 15. oktobrī:
1)
kopējās rezerves limits, kas minēts 1. punkta pirmajā apakšpunktā, ir jāpalielina līdz 45 miljoniem eiro;
2)
summa, kas minēta 3. punkta otrajā apakšpunktā, ir jāpalielina līdz 35 miljoniem eiro.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 17. augustā

Labels: 15